ملک غلام عباس

ملک غلام عباس کھاکھی ہک پاکستانی سیاست دان ہن۔ اوہ 2018ء دے عام انتخابات وچ پنجاب دی صوبائی اسمبلی دے رکن منتخب تھئے ہن، پر عہدہ سنبھالݨ توں پہلے ہی فوت تھی ڳئے۔

 سیاسی حیاتی 
اوہ پاکستان دے عام انتخابات، 2002ء وچ پنجاب دی صوبائی اسمبلی دی نشست کیتے پاکستان پیپلز پارٹی دے امیدوار دے طور تے حلقہ پی پی-205 (ملتان-12) توں کھڑے تھئے۔ انہاں نے 13,302 ووٹ حاصل کیتے تے رانا قاسم نون توں ہار ڳئے۔

ولا اوہ پاکستان دے عام انتخابات 2008ء وچ پنجاب دی صوبائی اسمبلی دی نشست کیتے پاکستان پیپلز پارٹی دے امیدوار دے طور تے حلقہ پی پی-205 (ملتان-12) توں ݙوجھی واری کھڑے تھئے۔ انہاں نے 29,523 ووٹ حاصل کیتے تے مہدی عباس خان توں ہار ڳئے۔

اوہ پاکستان دے عام انتخابات، 2013ء وچ پنجاب دی صوبائی اسمبلی دی نشست کیتے پاکستان پیپلز پارٹی دے امیدوار دے طور تے حلقہ پی پی-205 (ملتان-12) توں ولا کھڑے تھئے۔ انہاں نے 33,127 ووٹ حاصل کیتے تے مہدی عباس خان توں ولا  ہار ڳئے۔

ایندے بعد اوہ پاکستان دے عام انتخابات، 2018ء وچ پنجاب دی صوبائی اسمبلی دی نشست کیتے پاکستان تحریک انصاف دے امیدوار دے طور تے حلقہ پی پی-222 (ملتان-12) توں کھڑے تھئے تے جیت ڳئے۔

 وفات 
15 اگست 2018ء کوں اوہ حلف چاوݨ توں پہلے اسلام آباد وچ وفات پا ڳئے۔ ذرائع دے مطابق انہاں دی وفات توں چار ݙیہاڑے پہلے انہاں کوں دل دا دورہ پیا ہئی۔ 

 حوالہ 

ونکی:ویکی ڈیٹا نال مطابقت رکّھݨ آلی مختصر تفصیل
ونکی:ویکی ڈیٹا حوالیاں آلے صفحے
ونکی:ویکی ڈیٹا آلے صفحے
ونکی:اردو ٻولی دے متن آلے مضمون